सुबह नहीं खुली खिड़की, बिना टिकट ही ट्रेन में सवार हुए यात्री
गोहानाजंक्शन बनने के बाद भी स्टेशन पर यात्रियों के लिए सुविधाएं नहीं बढ़ाई गई। बुकिंग कार्यालय में कोई नियमित क्लर्क कार्यरत नहीं है। गुरुवार सुबह टिकट खिड़की नहीं खुली। एकता एक्सप्रेस और सवारी गाड़ी में जाने वाले यात्रियों ने टिकट देने को लेकर हंगामा भी किया, लेकिन अधिकारी वैकल्पिक व्यवस्था भी नहीं कर पाए। टिकट मिलने पर यात्रियों को बिना टिकट ही ट्रेन में सवार होना पड़ा।
गोहाना स्टेशन को जंक्शन बना दिया है। रेलवे नए साल में यात्रियों को सोनीपत-जींद रेलवे लाइन शुरू करके नए साल का तोहफा देने के लिए प्रयासरत है। यह लाइन चालू होने के बाद यात्रियों की संख्या बढ़ेगी। इसका सीधा असर राजस्व पर पड़ेगा। स्टेशन प्रति माह दो लाख का राजस्व देता है, इसके बावजूद यात्रियों को मूलभूत सुविधाएं नहीं मिल रही। यात्रियों को यात्रा करने के लिए समय पर टिकट तक नहीं मिल रही। गुरुवार सुबह पांच बजे सवारी गाड़ी और उसके बाद छह बजे एकता एक्सप्रेस ट्रेन आई तो उस समय भी बुकिंग खिड़की बंद थी। काफी देर तक इंतजार करने के बाद भी बुकिंग खिड़की नहीं खुली तो यात्रियों ने हंगामा करना शुरू कर दिया, इसके बाद भी खिड़की नहीं खुली। बाद में गाड़ी चलने लगी तो यात्री ट्रेन में सवार हो गए। यात्रियों का कहना है कि खिड़की ट्रेन आने से आधा घंटा पहले खोली जाए।
गोहाना रेलवे स्टेशन से 12650 एमएसटी और 53 हजार 437 दैनिक यात्री हैं। इन यात्रियों से रेलवे को प्रतिमाह करीब एक लाख रुपए का राजस्व मिलता है। गोहाना स्टेशन पर यात्रियों को रिजर्वेशन की भी सुविधा मुहैया कराई गई है। इसके लिए एक कर्मचारी तैनात किया गया है। गोहाना से रिजर्वेशन से करीब एक लाख रुपए का राजस्व रेलवे को मिलता है।
रेलवे ने स्टेशन पर इलेक्ट्रिक पैनल शुरू किया है। जो बुकिंग कार्यालय से कुछ दूरी पर बनाया गया है। पहले बुकिंग कार्यालय में ही पैनल लगाया गया था। जहां पर अधिकारी बैठता था। सुबह या दोपहर को जब ट्रेन आती तो अधिकारी बुकिंग क्लर्क का कार्य करता था। इससे रेलवे और यात्रियों को फायदा हो जाता था। पैनल शिफ्ट होने पर अधिकारी को कार्यालय में बैठकर ही कार्य करना होता है। यदि वह बुकिंग खिड़की पर आता है तो उसका कार्य बाधित होता है।
गोहाना रेलवे स्टेशन पर दो बुकिंग क्लर्क कार्यरत थे। इनमें से एक क्लर्क का तबादला हो गया था। दूसरा क्लर्क सेवानिवृत्त हो गया। रेलवे ने उनके स्थान पर एक भी बुकिंग क्लर्क नहीं भेजा। पिछले दिनों रेलवे ने दो कर्मचारियों को ट्रैनिंग के लिए भेजा था। क्योंकि बुकिंग कार्यालय में स्टॉफ की कमी थी। यात्रियों को परेशानी झेलनी पड़े, इसके लिए उन्हें काउंटर पर बैठा दिया जाता था। उनकी ट्रेनिंग भी समाप्त होने वाली है। इसके बाद ये कर्मचारी भी यहां से चले जाएंगे।
^ रेलवे ने जब स्टेशन को जंक्शन का दर्जा दिया है तो सुविधाएं भी बढ़ानी चाहिए। परंतु रेलवे इस तरफ ध्यान नहीं दे रहा। बुकिंग खिड़की पर स्टॉफ बढ़ाए जाएं। साथ ही स्टेशन पर एक प्लेटफार्म से दूसरे प्लेटफार्म पर फुटब्रिज बनाया जाए। जिससे यात्रियों को ट्रैक पार करना पड़े।\\\'\\\' धर्मबीर,यात्री , गोहाना।
^ बुकिंग खिड़की पर स्टॉफ की कमी है। इससे यात्रियों को परेशानी होती है। रेलवे को बुकिंग खिड़की पर स्टॉफ बढ़ाना चाहिए। जिससे यात्रियों को ट्रेन आने से पहले ही टिकट मिल सके। रेलवे को यात्रियों को मूलभूत सुविधा मुहैया कराई जानी चाहिए।ताकि उन्हे परेशानी झेलनी पड़े।\\\'\\\' नरेंद्र,यात्री, गोहाना।
गोहाना. टिकटखिड़की खुलने के इंतजार में खड़े यात्री।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva